**Lebădă de argint**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Chiar dacă primăvara păşeşte pe vârful picioarelor,

tot i-am simţit aburul viu

în ciripitul duelat al păsărilor,

florile-n grădini scutură mirosuri,

se prind în jocul însufleţit al clipelor.

Într-o sinaxă milostivă de înviere

simt înălţimea gândului cum străpunge sufletul,

mă mângâie tăcerea cuvintelor spuse,

se strâng în mine faptele sfinţilor

cum într-un potir mirul sfânt.

Noaptea s-a construit în deschiderea cerurilor

într-o ogivă pe coloane infinite,

poartă iubirea către puritate,

lebădă de argint.

Nici nu-ţi poţi închipui

cum trece virtutea pe sub porţi

rămase între orizonturi de curcubeu

unde se rup norii de ploaie.

De mâine pacea mă va înfăşura

şi toată dragostea mea de astăzi

va locui flămândă

în trupul transparent.